CELEX: 32011R0330
Language: hr
Date: 2011-04-06 00:00:00
Title: Uredba Vijeća (EU) br. 330/2011 od 6. travnja 2011. o izmjeni Uredbe (EZ) br. 560/2005 o uvođenju određenih posebnih mjera ograničavanja usmjerenih protiv određenih osoba i subjekata s obzirom na stanje u Côte d'Ivoireu

18/Sv. 004
            
            
               HR
            
            
               Službeni list Europske unije
            
            
               161
            
         32011R0330
   
               L 093/10
            
            
               SLUŽBENI LIST EUROPSKE UNIJE
            
            
               06.04.2011.
            
         
      UREDBA VIJEĆA (EU) br. 330/2011
   od 6. travnja 2011.
   o izmjeni Uredbe (EZ) br. 560/2005 o uvođenju određenih posebnih mjera ograničavanja usmjerenih protiv određenih osoba i subjekata s obzirom na stanje u Côte d'Ivoireu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov čanak 215.,
   uzimajući u obzir Odluku Vijeća 2011/221/ZVSP od 6. travnja 2011. o izmjeni Odluke 2010/656/ZVSP o obnovi mjera ograničavanja s obzirom na stanje u Côte d'Ivoireu (1),
   uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Komisije,
   budući da:
   
               (1)
            
            
               Odluka 2011/221/ZVSP predviđa, među ostalim, daljnje mjere ograničavanja u odnosu na Côte d'Ivoire, uz mjere određene u Odluci Vijeća 2010/656/ZVSP (2), uključujući zabranu trgovanja obveznicama i osiguravanja zajmova nezakonitoj vladi gospodina GBAGBOA, kao i odredbu kako bi se osiguralo da te mjere ograničavanja ne utječu na humanitarne operacije u Côte d'Ivoireu.
            
         
               (2)
            
            
               Te mjere ograničavanja pripadaju u područje primjene Ugovora o funkcioniranju Europske unije i stoga, posebno kako bi ih gospodarski subjekti u svim državama članicama jedinstveno primjenjivali, za njihovu provedbu potrebno je zakonodavstvo na razini Unije.
            
         
               (3)
            
            
               Vijeće sigurnosti Ujedinjenih naroda je 30. ožujka usvojilo Rezoluciju 1975 („RVSUN 1975 (2011.)”) kojom je uvelo ciljane sankcije protiv dodatnih pojedinaca koji ispunjavaju kriterije određene u Rezoluciji 1572 (2004.) i kasnijim rezolucijama, uključujući pojedince koji sprečavaju uspostavu mira i postizanju pomirenja u Côte d'Ivoireu, sprečavaju rad Operacije Ujedinjenih naroda u Côte d'Ivoireu (UNOCI) i drugih međunarodnih činilaca u Côte d'Ivoireu i čine teške povrede ljudskih prava i međunarodnog humanitarnog prava.
            
         
               (4)
            
            
               Nadalje, trebalo bi izmijeniti popis osoba i subjekata koji podliježu mjerama ograničavanja određenima u prilozima I. i I.A Uredbi Vijeća (EZ) br. 560/2005 od 12. travnja 2005. o uvođenju određenih posebnih mjera ograničavanja usmjerenih protiv određenih osoba i subjekata s obzirom na stanje u Côte d'Ivoireu (3).
            
         
               (5)
            
            
               Kako bi se osigurala učinkovitost mjera predviđenih ovom Uredbom, ova bi Uredba trebala stupiti na snagu na dan objave,
            
         DONIJELO JE OVU UREDBU:
   Članak 1.
   Uredba (EZ) br. 560/2005 mijenja se kako slijedi:
   
               1.
            
            
               umeću se sljedeći članci:
               „Članak 3.a
               Odstupajući od članka 2., nadležna tijela država članica, kako su navedena na mrežnim stranicama navedenima u Prilogu II., mogu odobriti, u odnosu na osobe, subjekte ili tijela navedena u Prilogu I.A, oslobađanje nekih zamrznutih financijskih sredstava ili ekonomskih izvora ili stavljanje na raspolaganje nekih financijskih sredstava ili ekonomskih izvora potrebnih u humanitarne svrhe, nakon prethodne obavijesti drugim državama članicama i Komisiji.
               Članak 3.b
               Odstupajući od članka 2. i pod uvjetom da plaćanje od strane osobe, subjekta ili tijela navedenog u Prilogu I.A dospijeva na temelju ugovora ili sporazuma sklopljenog, ili obveze nastale, za dotičnu osobu, subjekt ili tijelo, prije datuma kada je ta osoba, subjekt ili tijelo određeno, nadležna tijela država članica, kako su navedena na mrežnim stranicama navedenima u Prilogu II., mogu odobriti, pod uvjetima koje smatraju prikladnima, oslobađanje nekih zamrznutih financijskih sredstava ili ekonomskih izvora, pod uvjetom da je dotično nadležno tijelo utvrdilo da:
               
                           i.
                        
                        
                           se financijska sredstva ili ekonomski izvori koriste za plaćanje od strane osobe, subjekta ili tijela navedenog u Prilogu I.A;
                        
                     
                           ii.
                        
                        
                           plaćanje ne predstavlja povredu članka 2. stavka 2.
                        
                     Dotična država članica, najmanje dva tjedna prije izdavanja dozvole, obavješćuje ostale države članice i Komisiju o toj odluci i svojoj namjeri da izda dozvolu.”;
            
         
               2.
            
            
               članak 9.a zamjenjuje se sljedećim:
               „Članak 9.a
               Zabranjuje se:
               
                           (a)
                        
                        
                           kupnja, posredovanje ili pomaganje u izdavanju obveznica ili vrijednosnih papira koje je nakon datuma stupanja na snagu ove Uredbe izdala ili za koje jamči nezakonita vlada gospodina Laurenta GBAGBOA, kao i osobe ili subjekti koji nastupaju u njezino ime ili prema njezinim uputama ili subjekti u njezinom vlasništvu ili pod njezinim nadzorom. Iznimno, financijskim se ustanovama odobrava kupnja takvih obveznica ili vrijednosnih papira s vrijednošću koja odgovara obveznicama i vrijednosnim papirima koje te ustanove već drže ili koje su pred dospijećem;
                        
                     
                           (b)
                        
                        
                           osiguravanje zajmova, u bilo kojem obliku, nezakonitoj vladi gospodina Laurenta GBAGBOA, kao i osobama ili subjektima koji nastupaju u njezino ime ili prema njezinim uputama, ili subjektima koji su u njezinom vlasništvu ili pod njezinim nadzorom.”
                        
                     
         
               3.
            
            
               umeće se sljedeći članak:
               „Članak 9.a
               Zabrane određene u članku 2. stavku 2. i u članku 9.a ne stvaraju obvezu bilo kakve vrste na strani predmetnih fizičkih i pravnih osoba, subjekata i tijela koji su stavili na raspolaganje financijska sredstva ili ekonomske izvore, ako oni nisu znali, niti su imali opravdanog razloga da posumnjaju, da bi svojim radnjama mogli prekršiti dotičnu zabranu.”.
            
         Članak 2.
   1.   Osobe navedene u dijelu A Priloga I. ovoj Uredbi brišu se iz popisa određenog u Prilogu I.A Uredbi (EZ) br. 560/2005 i dodaju se popisu određenom u Prilogu I. Uredbi (EZ) br. 560/2005.
   2.   Osobe navedene u dijelu B Priloga I. ovoj Uredbi dodaju se popisu određenom u Prilogu I. Uredbi (EZ) br. 560/2005.
   3.   Osobe navedene u Prilogu II. ovoj Uredbi dodaju se popisu određenom u Prilogu I.A Uredbi (EZ) br. 560/2005.
   Članak 3.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. travnja 2011.
      
         
            Za Vijeće
         
         
            Predsjednik
         
         
            MARTONYI J.
      
   
   
      (1)  SL L 93, 07.04.2011., str. 20.
   
      (2)  SL L 285, 30.10.2010., str. 28.
   
      (3)  SL L 95, 14.4.2005., str. 1.
   PRILOG I.
   DIO A
   1.   Laurent GBAGBO
   
   Datum rođenja: 31. svibnja 1945.
   Mjesto rođenja: Gagnoa, Côte d'Ivoire
   Bivši predsjednik Côte d’Ivoire: sprečavanje procesa uspostave mira i postizanja pomirenja, odbijanje rezultata predsjedničkih izbora.
   Datum uvrštenja na popis UN-a: 30.3.2011. (Uvrštenje na popis Europske unije: 22.12.2010.)
   2.   Simone GBAGBO
   
   Datum rođenja: 20. lipnja 1949.
   Mjesto rođenja: Moossou, Grand-Bassam, Côte d'Ivoire
   Predsjednica parlamentarne skupine Narodne fronte Côte d’Ivoirea (FPI): sprečavanje procesa uspostave mira i postizanja pomirenja, javno poticanje mržnje i nasilja.
   Datum uvrštenja na popis UN-a: 30.3.2011. (Uvrštenje na popis Europske unije: 22.12.2010.)
   3.   Désiré TAGRO
   
   Broj putovnice: PD – AE 065FH08
   Datum rođenja: 27. siječnja 1959.
   Mjesto rođenja: Issia, Côte d'Ivoire
   Glavni tajnik u tzv. „predsjedništvu” g. GBAGBOA: sudjelovanje u nezakonitoj vladi g. GBAGBOA, sprečavanje procesa uspostave mira i postizanja pomirenja, odbijanje rezultata predsjedničkih izbora, sudjelovanje u nasilnoj represiji narodnih pokreta.
   Datum uvrštenja na popis UN-a: 30.3.2011. (Uvrštenje na popis Europske unije: 22.12.2010.)
   4.   Pascal AFFI N'GUESSAN
   
   Broj putovnice: PD-AE 09DD00013.
   Datum rođenja: 1. siječnja 1953.
   Mjesto rođenja: Bouadriko, Côte d'Ivoire
   Predsjednik Narodne fronte Côte d’Ivoirea (FPI): sprečavanje procesa uspostave mira i postizanja pomirenja, javno poticanje mržnje i nasilja.
   Datum uvrštenja na popis UN-a: 30.3.2011. (Uvrštenje na popis Europske unije: 22.12.2010.)
   DIO B
   1.   Alcide DJÉDJÉ
   
   Datum rođenja: 20. listopada 1956.
   Mjesto rođenja: Abidjan, Côte d'Ivoire
   Bliski savjetnik g. GBAGBOA: sudjelovanje u nezakonitoj vladi g. GBAGBOA, sprečavanje procesa uspostave mira i postizanja pomirenja, javno poticanje mržnje i nasilja.
   Datum uvrštenja na popis UN-a: 30.3.2011.
   PRILOG II.
   
      Osobe i subjekti iz članka 2. stavka 3.
   
   A.   Osobe
   
   
                
            
            
               Ime (i bilo kakav alias)
            
            
               Identifikacijski podaci
            
            
               Razlozi za uvrštenje na popis
            
         
               1.
            
            
               Diali Zie
            
            
                
            
            
               Ravnatelj glavne agencije Središnje banke zapadnoafričkih država (BCEAO); pomaže financirati nezakonitu upravu g. Laurenta Gbagboa.
            
         
               2.
            
            
               Togba Norbert
            
            
                
            
            
               Glavni inspektor Riznice; pomaže financirati nezakonitu upravu g. Laurenta Gbagboa.
            
         
               3.
            
            
               Kone Doféré
            
            
                
            
            
               Voditelj državne blagajne; pomaže financirati nezakonitu upravu g. Laurenta Gbagboa.
            
         
               4.
            
            
               Hanny Tchélé Brigitte, supruga g. Etibouoa
            
            
                
            
            
               Producentica dokumentarnih filmova.
               Poticanje mržnje i nasilja.
            
         
               5.
            
            
               Jacques Zady
            
            
                
            
            
               Producent Radiodiffusion Télévision Ivoirienne (RTI).
               Poticanje mržnje i nasilja.
            
         
               6.
            
            
               Ali Keita
            
            
                
            
            
               Glavni urednik dnevnih novina Le Temps.
               Poticanje mržnje i nasilja.
            
         
               7.
            
            
               Kla Koué Sylvanus
            
            
                
            
            
               
                  De facto glavni direktor Telekomunikacijske agencije Côte d'Ivoirea i predsjednik Općeg vijeća San Pedra.
               Poticanje mržnje i nasilja.
            
         
               8.
            
            
               Mamadou Ben Soumahoro
            
            
                
            
            
               Član Narodne skupštine.
               Poticanje mržnje i nasilja.
            
         
               9.
            
            
               Sokouri Bohui
            
            
                
            
            
               Član Narodne skupštine, direktor urednik dnevnih novina Notre Voie i glavni tajnik FPI-ja odgovoran za izbore.
               Poticanje mržnje i nasilja.
            
         
               10.
            
            
               Blon Siki Blaise
            
            
                
            
            
               Samoprozvano Visoko tijelo za razvoj zapada.
               Poticanje mržnje i nasilja.
            
         
               11.
            
            
               Pastor Kore Moïse
            
            
                
            
            
               Duhovni savjetnik g. Laurenta Gbagboa.
               Poticanje mržnje i nasilja.
            
         
               12.
            
            
               Moustapha Aziz
            
            
                
            
            
               Savjetnik predstavništva Côte d'Ivoirea pri UNESCO-u.
               Poticanje mržnje i nasilja.
            
         
               13.
            
            
               Gnamien Yao
            
            
                
            
            
               Bivši ministar.
               Poticanje mržnje i nasilja.
            
         
               14.
            
            
               Zakaria Fellah
            
            
                
            
            
               Posebni savjetnik g. Laurenta Gbagboa; pomaže financirati nezakonitu upravu g. Laurenta Gbagboa.
            
         
               15.
            
            
               Ghislain N'Gbechi
            
            
                
            
            
               Dužnosnik u Stalnoj misiji Côte d'Ivoirea u New Yorku; pomaže financirati nezakonitu upravu g. Laurenta Gbagboa.
            
         
               16.
            
            
               Charles Kader Gore
            
            
                
            
            
               Poslovni čovjek; pomaže financirati nezakonitu upravu g. Laurenta Gbagboa.
            
         
               17.
            
            
               Maitre Sanogo Yaya
            
            
                
            
            
               Član odvjetničke komore Côte d'Ivoirea; pomaže financirati nezakonitu upravu g. Laurenta Gbagboa.
            
         
               18.
            
            
               Kadio Morokro Mathieu
            
            
                
            
            
               Predsjednik uprave PETRIOVOIRE; pomaže financirati nezakonitu upravu g. Laurenta Gbagboa.
            
         
               19.
            
            
               Marcellin Zahui
            
            
                
            
            
               Glavni direktor nezakonito nacionalizirane CNCE (Caisse National de Crédit et d'Epargne [nacionalna kreditna i štedna banka]) i direktor BICICI (Banque Internationale pour le Commerce et l'Industrie de la Côte d'Ivoire [Međunarodna banka Côte d'Ivoirea za trgovinu i industriju]); pomaže financirati nezakonitu upravu g. Laurenta Gbagboa.
            
         
               20.
            
            
               Jean-Claude N'Da Ametchi
            
            
                
            
            
               Glavni direktor Versus Bank, direktor nezakonito nacionalizirane SGBCI (Société Générale de Banques en Côte d'Ivoire [udruženje banaka Côte d'Ivoirea]); pomaže financirati nezakonitu upravu g. Laurenta Gbagboa.
            
         
               21.
            
            
               Anatole Kossa
            
            
                
            
            
               Potpredsjednik CGFCC [upravni odbor za sektor kave i kakaa]. Savjetnik bivšeg predsjednika Gbagboa za sektor poljoprivrede od 1. siječnja 2010.; pomaže financirati nezakonitu upravu g. Laurenta Gbagboa.
            
         
               22.
            
            
               Alexandre Kouadio
            
            
                
            
            
               Privremeni direktor ARCC [regulatorno tijelo za kavu i kakao]; pomaže financirati nezakonitu upravu g. Laurenta Gbagboa.
            
         
               23.
            
            
               Célestin N'Guessan
            
            
                
            
            
               Privremeni direktor FDPCC [fond za razvoj i promicanje poslovanja proizvođača kave i kakaa]; pomaže financirati nezakonitu upravu g. Laurenta Gbagboa.
            
         
               24.
            
            
               Claudine Lea Yapobi, née Yehiry
            
            
                
            
            
               Privremena direktorica FRC [fond za regulaciju i nadzor] i BCC [burza kave i kakaa]; pomaže financirati nezakonitu upravu g. Laurenta Gbagboa.
            
         
               25.
            
            
               Deby Dally Balawourou
            
            
                
            
            
               Novinar, predsjednik Conseil National de la Presse [državno vijeće za novinstvo]; poticanje mržnje i nasilja
            
         
               26.
            
            
               Wenceslas Appiah
            
            
                
            
            
               Glavni direktor BFA [banka za financiranje poljoprivrede]; pomaže financirati nezakonitu upravu g. Laurenta Gbagboa.
            
         
               27.
            
            
               Hubert Houlaye
            
            
                
            
            
               Predsjednik uprave Banque Nationale d'Investissements [nacionalna investicijska banka]; pomaže financirati nezakonitu upravu g. Laurenta Gbagboa.